Številka: 41000-1/2023/9

Datum: 16. 3. 2023

**IZHODIŠČA ZA PRILAGODITEV
NAČRTA ZA OKREVANJE IN ODPORNOST**

*\*\*\**

Načrt za okrevanje in odpornost Republike Slovenije (v nadaljnjem besedilu: načrt) je bil odobren z Izvedbenim sklepom Sveta o odobritvi ocene načrta za okrevanje in odpornost za Slovenijo (v nadaljnjem besedilu: izvedbeni sklep) z dne 20. 7. 2021 v skupni višini 2,5 milijarde EUR, od tega
1,8 milijarde EUR nepovratnih sredstev in 705 milijonov EUR posojil.

V skladu z novo oceno najvišjega finančnega prispevka, ki se za vsako državo članico posodobi do
30. junija 2022, se je višina dodeljenih nepovratnih sredstev za izvajanje slovenskega načrta znižala za 286 milijonov EUR, kar je posledica ugodnejših gospodarskih gibanj v letih 2020 in 2021 glede na izhodiščno leto 2021. Na izvajanje ukrepov za okrevanje in odpornost je pomembno vplivala tudi ruska invazija, ki je povzročila energetsko krizo in inflacijo v ekonomskem gospodarskem prostoru. Zato je bila na ravni EU sprejeta pobuda REPowerEU za zmanjšanje odvisnosti od ruskih fosilnih goriv ter pospešitev zelenega prehoda, ki se vključi v načrt kot novo poglavje REPowerEU.

Zaradi navedenih razlogov načrta po obsegu in vsebini ni mogoče več izvajati kot je bilo prvotno predvideno, zato vlada sprejme izhodišča za pripravo predloga za prilagoditev načrta, skupaj z novim poglavjem REPowerEU, ki jih je treba predhodno uskladiti z Evropsko komisijo (v nadaljnjem
besedilu: Komisija).

# IZHODIŠČA ZA PRILAGODITEV NAČRTA ZA OKREVANJE IN ODPORNOST

V skladu z Uredbo (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost, zadnjič spremenjeno z Uredbo (EU) 2023/435 Evropskega parlamenta in Sveta o spremembi uredbe (EU) 2021/241 glede poglavij REPowerEU v načrtih za okrevanje in odpornost ter spremembi uredb (EU) št. 1303/2013, (EU) 2021/1060 in (EU) 2021/1755 ter Direktive 2003/87/ES REPowerEU, (v nadaljnjem besedilu: Uredba (EU) 2021/241) se izhodišča za prilagoditev načrta nanašajo na štiri kategorije prilagoditev:

1. Posodobitev načrta ob upoštevanju najvišjega finančnega prispevka iz sredstev mehanizma, izračunanega v skladu z drugim odstavkom 11. člena in drugim odstavkom 18. člena Uredbe (EU) 2021/241;
2. Spremembe posameznih delov načrta, vključno z mejniki in cilji, ki jih ni več mogoče doseči zaradi objektivnih okoliščin v skladu z 21. členom Uredbe (EU) 2021/241;
3. Izvedbo popravkov posameznih delov načrta zaradi tehnično-vsebinskih neskladij med načrtom in izvedbenim sklepom ter drugih napak, ugotovljenih tekom izvajanja načrta;
4. Vključitev nove kategorije nepovratne finančne podpore za uresničitev načrta REPowerEU v skladu z 21a členom Uredbe (EU) 2021/241.

Pri razvrščanju ukrepov, vključno z mejniki in cilji, v posamezne kategorije prilagoditve načrta so bili okvirno upoštevani naslednji kriteriji:

* prispevek ukrepa k doseganju specifičnih ciljev načrta v luči nove alokacije nepovratnih sredstev, ki je za 286 milijonov EUR nižja od prvotne;
* okoliščine, ki objektivno vplivajo na doseganje mejnikov in ciljev, kot so določeni z izvedbenim sklepom;
* neskladnosti med izvedbenim sklepom in načrtom, zaradi katerih prihaja do različnih razlag zahtev posameznih mejnikov in ciljev ter posledično do oteženega izvajanja nekaterih ukrepov načrta;
* učinkovito naslavljanje izzivov v zvezi z energetsko krizo in izvedljivost načrtovanih ukrepov;
* mejniki, ki naslavljajo določeno reformo in prispevajo k uresničitvi specifičnih ciljev, praviloma niso predmet prilagoditve načrta v delu, ki se nanaša na izločitev iz načrta;
* za ukrepe, ki podpirajo podnebne cilje, je treba nameniti znesek, ki predstavlja najmanj 42,4 % skupnih dodeljenih sredstev;
* za ukrepe, ki podpirajo digitalne cilje, je treba nameniti znesek, ki predstavlja najmanj 21,4 % skupnih dodeljenih sredstev.

V skladu s Priporočilom Sveta v zvezi z Nacionalnim programom reform Slovenije za leto 2022 in mnenjem Sveta v zvezi s Programom stabilnosti Slovenije za leto 2022 so v predlogu prilagoditve upoštevana priporočila Sloveniji za ukrepanje v letih 2022 in 2023 na nekaterih ključnih področij, in sicer:

* okrepitve investicij za zeleni in digitalni prehod,
* zagotavljanja stabilnosti sistema zdravstvenega varstva in dolgotrajne oskrbe,
* izvajanja nacionalnega načrta v skladu z mejniki in cilji izvedbenega sklepa,
* zmanjševanja odvisnosti od fosilnih goriv z uvajanjem obnovljivih virov energije, povečanjem ukrepov energetske učinkovitosti, še posebej javnih stavb, elektrifikacije v prometnem sektorju in zagotavljanjem zadostne zmogljivosti energetske infrastrukture.

**Predlog izhodišč bo predmet usklajevanja z Evropsko komisijo (v tem okviru tudi dodatnega preverjanja prispevka k zelenemu in digitalnemu prehodu) ter širše javne razprave z deležniki, zato bo v končnem predlogu za pripravo prilagoditev načrta lahko prišlo do odstopanj od izhodišč.**

## POSODOBITEV NAČRTA ZARADI ZMANJŠANJA FINANČNEGA PRISPEVKA NEPOVRATNIH SREDSTEV

V kategorijo »posodobitev načrta zaradi zmanjšanja finančnega prispevka nepovratnih sredstev« so vključeni ukrepi v skladu s Sklepom Vlade Republike Slovenije
št. 41000-1/2023/2 z dne 2. 3. 2023. V zvezi z izločitvijo ukrepov iz načrta (delno ali v celoti) bo izločitev mejnikov/ ciljev ali drugih podrobnosti, ki so ukrepi povezani, upoštevana v končnem predlogu za prilagoditev načrta.

**Preglednica 1: Ukrepi, ki se v celoti ali delno izločijo zaradi znižanja alokacije nepovratnih sredstev**

|  |  |  |  |  |  |  |  |
| --- | --- | --- | --- | --- | --- | --- | --- |
| **ZAP.ŠT.** | **UKREP** | **NAZIV UKREPA** | **ŠT. M/C** | **ODG. ORGAN** | **Znesek Ukrepa v mio EUR** | **Vrednost Izločitve v mio EUR** | **Vrednost ukrepa po izločitvi v mio EUR** |
| **1.** | **C1.K1.IG** | Naložbe v povečanje energetske učinkovitosti v gospodarstvu |  M11, T12 | MGTŠ | 5,0 | 5,0 | 0,0 |
| **2.** | **C1.K2.IB** | Trajnostna prenova stavb | T24, T25, T28 | MOPE | 86,1 | 20,0 | 66,1 |
| **3.** | **C1.K3.IF** | Zmanjševanje poplavne ogroženosti ter zmanjševanje tveganja za druge podnebno pogojene nesreče | T33, T34, T35 | MNVP | 55,0 | 10,0 | 45,0 |
| **4.** | **C1.K3.II** | Projekti oskrbe in varčevanja s pitno vodo | T43, T44, T45 | MNVP | 33,7 | 27,0 | 6,7 |
| **5.** | **C1.K4.ID** | Digitalizacija železniške in cestne infrastrukture | T61 | MZI | 20,1 | 8,0 | 12,1 |
| **6.** | **C1.K5.IB** | Celoviti strateški projekt razogljičenja Slovenije preko prehoda v krožno gospodarstvo | T73 | MGTŠ | 20,0 | 3,0 | 17,0 |
| **7.** | **C2.K6.IB** | Program digitalne transformacije industrije/podjetij |  T82 | MGTŠ | 44,0 | 0,2 | 43,8 |
| **8.** | **C2.K6.IC** | Vzpostavitev infrastrukture v hibridnem oblaku na Ministrstvu za gospodarski razvoj in tehnologijo | M89 | MGTŠ | 2,5 | 2,5 | 0,0 |
| **9.** | **C2.K6.ID** | Čezmejni in večdržavni projekti – Skupna evropska infrastruktura podatkov in storitve | T84 | MGTŠ | 5,0 | 1,0 | 4,0 |
| **10.** | **C2.K6.IF** | Čezmejni in večdržavni projekti – Evropska infrastruktura za storitve blokovnih verig | T87, T88 | MGTŠ | 2,5 | 2,5 | 0,0 |
| **11.** | **C2.K7.IJ** | Digitalizacija izobraževanja, znanosti in športa | T108 | MGTŠ | 66,7 | 2,9 | 63,8 |
| **12.** | **C2.K7.IN** | Digitalizacija pravosodja | T105 | MP | 10,3 | 0,6 | 9,7 |
| **13.** | **C3.K8.IB** | Sofinanciranje raziskovalno inovacijskih projektov v podporo zelenemu prehodu in digitalizaciji | T115, T116 | MVZI | 65,0 | 5,0 | 51,6 |
| T117, T118 | MGTŠ | 8,4 |
| **14.** | **C3.K8.IC** | Sofinanciranje projektov za krepitev mednarodne mobilnosti slovenskih raziskovalcev in raziskovalnih organizacij ter za spodbujanje mednarodne vpetosti slovenskih prijaviteljev | T119 | MVZI | 17,2 | 4,7 | 12,5 |
| **15.** | **C3.K8.ID** | Dokončani projekti za podporo podjetjem pri prehodu na krožno gospodarstvo | T121, T122 | MGTŠ | 30,0 | 9,0 | 21,0 |
| **16.** | **C3.K8.IE** | Vzpostavitev Nacionalnega inštituta za hrano kot osrednjega stebra inovacijskega ekosistema v verigah preskrbe s hrano | M123 | MKGP | 5,3 | 5,3 | 0,0 |
| **17.** | **C3.K9.IC** | Podpora za dekarbonizacijo, produktivnost in konkurenčnost podjetij | T131, T132 | MKRR | 138,5 | 10,1 | 128,4 |
| **18.** | **C3.K9.ID** | Zagotavljanje inovativnih ekosistemov ekonomsko-poslovne infrastrukture | T134 | MKRR | 19,0 | 4,4 | 14,6 |
| **19.** | **C3.K10.IB** | Podpora prožnejšim načinom organizacije dela | M141, T142 | MDDSZ | 10,0 | 10,0 | 0,0 |
| **20.** | **C3.K10.IE** | Usposabljanje in izobraževanje zaposlenih | T146, T147 | MDDSZ | 14,4 | 14,4 | 0,0 |
| **21.** | **C3.K11.ID** | Trajnostna obnova in oživljanje kulturne dediščine in javne kulturne infrastrukture | T155 | MK | 47,0 | 5,0 | 42,0 |
| **22.** | **C3.K11.IB** | Trajnostni razvoj slovenske nastanitvene turistične ponudbe za dvig dodane vrednosti turizma | T151, T152 | MGTŠ | 69,0 | 10,0 | 59,0 |
| **23.** | **C3.K11.IC** | Trajnostni razvoj javne in skupne turistične infrastrukture in naravnih znamenitosti v turističnih destinacijah | T153 | MGTŠ | 10,0 | 1,0 | 9,0 |
| **24.** | **C3.K12.IH** | Ozelenitev izobraževalne infrastrukture v Sloveniji | M164, T165, T166 | MVZI | 71,6 | 52,3 | 0,0 |
| MVI | 19,3 |
| **25.** | **C3.K12.IG** | Krepitev sodelovanja med izobraževalnim sistemom in trgom dela | T163 | MVI | 10,5 | 7,0 | 3,5 |
| **26.** | **C4.K14.ID** | Optimizacija dostopnosti zdravstvenega sistema | M188 | MZ | 23,0 | 18,1 | 4,9 |
| **27.** | **C4.K15.IB** | Zagotavljanje celostne obravnave oseb, ki potrebujejo višji obseg dolgotrajne oskrbe in kompleksnejše storitve s področja zdravstvene nege oziroma kontinuirano zdravstveno nego | M201, T202 | MZ | 20,0 | 20,0 | 0,0 |
|  |  |  |  | **SKUPNO** | **901,4** | **286,7** | **614,7** |

## sprememba mejnikov/ciljev, ki jih ni mogoče doseči zaradi objektivnih okoliščin

V kategorijo »sprememba mejnikov in ciljev, ki jih ni več mogoče doseči zaradi objektivnih okoliščin« so vključeni ukrepi, katerih izvedba je močno otežena bodisi zaradi rasti cen surovin in storitev ter motenj v dobavnih verigah (inflacija) ali zaradi drugih nepredvidljivih okoliščin, ki jih je mogoče nasloviti le s prilagojeno izvedbo načrta. Zato se ob upoštevanju teh specifičnih okoliščin predlaga znižanje vrednosti relevantnih ciljev in podaljšanje izvedbenih rokov, izločitev iz načrta oziroma sprememba verifikacijskega mehanizma.

**Preglednica 2: Ukrepi, ki se spremenijo zaradi objektivnih okoliščin**

|  |  |  |  |  |  |  |  |
| --- | --- | --- | --- | --- | --- | --- | --- |
| **ZAP. ŠT.** | **UKREP** | **NAZIV UKREPA** | **ŠT. M/C** | **NAZIV M/C** | **ODG. ORGAN** | **CILJ-CID** | **OKVIRNA NOVA VREDNOST** |
| **1.** | **C1.K1.ID** | Energetsko učinkovito prestrukturiranje sistemov daljinskega ogrevanja na obnovljive vire energije | T5 | Dodatna zmogljivost obnovljivih virov energije v sistemih daljinskega ogrevanja | MOPE | 26 | 24 |
| **2.** | **C1.K1.IE** | Proizvodnja elektrike iz obnovljivih virov energije | M15 | Oddaja naročil za nove proizvodne naprave na obnovljive vire energije | MOPE | Q4/2023 | Q2/2024 |
| **3.** | **C1.K1.IE** | Proizvodnja elektrike iz obnovljivih virov energije | T16 | Dodatna zmogljivost novih naprav za proizvodnjo električne energije iz obnovljivih virov | MOPE | 35 | 32 |
| **4.** | **C1.K1.IF** | Krepitev distribucijskega omrežja električne energije (transformatorske postaje) | T7 | Število novih operativnih elektroenergetskih transformatorskih postaj | MOPE | 980 | 887 |
| **5.** | **C1.K1.IF** | Krepitev distribucijskega omrežja električne energije (transformatorske postaje) | T18 | Dolžina novega operativnega distribucijskega omrežja | MOPE | 1.520 | 1.375 |
| **6.** | **C1.K1.RA** | Reforma spodbujanja obnovljivih virov energije v Sloveniji | M1 | Začetek veljavnosti Zakona o spodbujanju rabe obnovljivih virov energije | MOPE | Q2/2022 | Q3/2023 |
| **7.** | **C1.K2.RA** | Reforma načrtovanja in financiranja energetske prenove stavb javnega sektorja | M20 | Ustanovitev obnovljivega sklada za energetsko prenovo stavb javnega sektorja | MOPE | Q4/2023 | Se izloči. |
| **8.** | **C1.K2.IB** | Trajnostna prenova stavb | T26 | Dokončana energetska in trajnostna prenova stavb s posameznimi nadgradnjami tehničnih stavbnih sistemov | MOPE | 36.000 | 32.580 |
| **9.** | **C1.K2.IB** | Trajnostna prenova stavb | T27 | Dokončana energetska in trajnostna prenova stanovanjskih stavb v javni lasti | MOPE | 20.000 | 18.100 |
| **10.** | **C1.K3.IE** | Družbena in gospodarska odpornost na podnebno pogojene nesreče v Republiki Sloveniji | T30 | Novi objekti za usposabljanje in odzivanje na operativne nesreče, povezane s podnebjem | MORS | 3 | 3 |
| **11.** | **C1.K3.IG** | Center za semenarstvo, drevesničarstvo in varstvo gozdov | M37 | Operativen Center za semenarstvo, drevesničarstvo in varstvo gozdov | MKGP | 3.000Q4/2024 | 2.700Q5/2025 |
| **12.** | **C1.K3.RD** | Povečanje učinkovitosti delovanja javnih služb varstva okolja | M49 | Začetek veljavnosti Zakona o gospodarskih javnih službah varstva okolja | MOPE | Q4/2022 | Q3/2023 |
| **13.** | **C1.K4.IE** | Spodbujanje vzpostavitve infrastrukture za alternativna goriva v prometu | T65 | Operativna javno dostopna polnilna mesta za električna vozila | MOPE | 482 | 436 |
| **14.** | **C1.K4.IE** | Spodbujanje vzpostavitve infrastrukture za alternativna goriva v prometu | T66 | Operativna polnilna mesta za električna vozila, ki so v lasti državne uprave | MOPE | 104 | 94 |
| **15** | **C1.K4.RA** | Reforma organiziranosti javnega potniškega prometa | M55 | Operativna Družba za upravljanje javnega potniškega prometa | MOPE | Q4/2022 | Q2/2024 |
| **16.** | **C1.K4.RA** | Reforma organiziranosti javnega potniškega prometa | T56 | Povečanje uporabe javnega potniškega prometa | MOPE | Q2/2023 | Q2/2024 |
| **17.** | **C1.K4.RB** | Reforma na področju uvajanja infrastrukture za alternativna goriva | M63 | Začetek veljavnosti Zakona o alternativnih gorivih v prometu | MOPE | Q2/2022 | Q2/2023 |
| **18.** | **C1.K5.RA** | Vzpostavitev okvira za trajnostno in zeleno transformacijo | M69 | Začetek veljavnosti sprememb podaljšane odgovornosti proizvajalcev in predelave odpadkov | MNVP | Q4/2022 | Q2/2024 |
| **19.** | **C2.K6.RA** | Digitalna transformacija gospodarstva (podjetij in industrije) | T79 | Podjetja z dodeljeno e-identiteto | MGTŠ | Q2/2022 | Se izloči. |
| **20.** | **C2.K6.IB** | Program digitalne transformacije industrije/podjetij | T82 | Konzorciji, podprti z dokončano celovito digitalno preobrazbo | MGTŠ | Q2/2023 | Q1/2024 |
| **21.**  | **C2.K6.ID** | Čezmejni in večdržavni projekti – Skupna evropska infrastruktura podatkov in storitve | T84 | Rešitve za obdelavo podatkov, razvite in integrirane v pilotni fazi | MGTŠ | Q2/2024 | Q4 /2025 |
| **22.** | **C2.K6.IE** | Čezmejni in večdržavni projekti – Nizkoporabni procesorji in polprevodniški čipi | T86 | Število začetih projektov | MGTŠ | 3 | 2 |
| **23.** | **C2.K7.IH** | Gigabitna infrastruktura | T99 | Dodatna gospodinjstva s širokopasovnim dostopom | MDP | 8.500 | 6.838 |
| **24.** | **C2.K7.IJ** | Digitalizacija izobraževanja, znanosti in športa | T106 | Dodatni izobraževalni zavodi z optičnimi povezavami s hitrostjo nad 1 Gb/s | MVI | 228 | 203 |
| **25.** | **C2.K7.IM** | Digitalizacija na področju kulture | T109 | Kulturne ustanove z operativnimi dinamičnimi e-storitvami | MK | Q4/2025 | Q2/2026 |
| **26.** | **C3.K9.IC** | Podpora za dekarbonizacijo, produktivnost in konkurenčnost podjetij | M129 | Oddaja naročil za projekte za spodbujanje investicij | MGTŠ | Sprememba verifikacijskega mehanizma  |
| **27.** | **C3.K10.RA** | Strukturni ukrepi za krepitev (odpornosti) trga dela | M135 | Začetek veljavnosti Zakona o vzpostavitvi „krizne“ sheme skrajšanega delovnega časa | MDDSZ | Q4/2022 | Se izloči. |
| **28.** | **C3.K10.ID** | Hitrejši vstop mladih na trg dela | T144 | Število dodatnih mladih s subvencionirano zaposlitvijo za nedoločen čas | MDDSZ | 1.300 (ciljna) | 700 (ciljna) |
| **29.** | **C3.K10.ID** | Hitrejši vstop mladih na trg dela | T145 | Število dodatnih mladih s subvencionirano zaposlitvijo za nedoločen čas | MDDSZ | 1.300 (izhodiščna) | 700 (izhodiščna) |
| **30.** | **C3.K11.RA** | Krepitev trajnostnega razvoja turizma | M148 | Nadgrajeno spremljanje podatkov v Zeleni shemi slovenskega turizma | MGTŠ | Q2/2024 | Q2/2026 |
| **31.** | **C3.K12.IH** | Ozelenitev izobraževalne infrastrukture v Sloveniji | T169\* | Površina novih izobraževalnih ustanov | MVZI | 31.017Q2/2025 | 23.601Q2/2026 |
| **32.** | **C3.K12.IH** | Ozelenitev izobraževalne infrastrukture v Sloveniji | T170\* | Površina novih izobraževalnih ustanov | MVI | 38.667 | 13.037 |
| **33.** | **C4.K14.IC** | Digitalna preobrazba zdravstva | M185 | Oddaja naročila za nacionalni sistem telemedicine | MZ | Q2/2023 | Q4/2023 |
| **34.** | **C4.K14.IE** | Učinkovita obravnava nalezljivih bolezni | M193 | Oddaja naročila za izbor izvajalca za gradnjo Infekcijske klinike Maribor | MZ | Q4/2022 | Q2/2024 |
| **35.** | **C4.K14.IE** | Učinkovita obravnava nalezljivih bolezni | M194 | Oddaja naročila za nakup opreme za Infekcijsko kliniko Maribor | MZ | Q4/2024 | Q2/2025 |
| **36.** | **C4.K15.RA** | Vzpostavitev enotne sistemske ureditve na področju dolgotrajne oskrbe | M197 | Začetek veljavnosti Zakona o dolgotrajni oskrbi | MSP | Q2/2022 | Q2/2024 |
| **37.** | **C4.K15.RA** | Vzpostavitev enotne sistemske ureditve na področju dolgotrajne oskrbe | M198 | Začetek veljavnosti podzakonskih aktov Zakona o dolgotrajni oskrbi | MSP | Q2/2022 | Q2/2024 |
| **38.** | **C4.K15.IC** | Zagotovitev varnega okolja bivanja za osebe, ki so odvisne od pomoči drugih | T204 | Dodatna razpoložljiva mesta v ustanovah za institucionalno varstvo | MSP | 850 | 500 |

\*Cilja iz naslova ozelenitve izobraževalne infrastrukture sta predmet financiranja zgolj iz alokacije že odobrenih povratnih sredstev (brez dodatnih povratnih sredstev).

## Popravek posameznih delov načrta zaradi tehnično-vsebinskih neskladij ter drugih napak

V kategorijo tehnično-vsebinskih neskladij med načrtom in izvedbenim sklepom ter drugih napak, ugotovljenih tekom izvajanja, so vključeni mejniki in cilji, kjer so potrebni popravki besedila mejnika ali cilja v izvedbenem sklepu in v drugih relevantnih pravnih podlagah za izvajanje načrta.

**Preglednica 3: Ukrepi, pri katerih se ugotavlja tehnično-administrativne napake ter druge neskladnosti**

|  |  |  |  |  |  |
| --- | --- | --- | --- | --- | --- |
| **ZAP. ŠT.** | **UKREP** | **NAZIV UKREPA** | **ŠT. M/C** | **NAZIV M/C** | **ODG. ORGAN** |
| **1.** | **C1.K2.IB** | Trajnostna prenova stavb | M21 | Objava javnega razpisa za izvedbo posameznih nadgradenj tehničnih stavbnih sistemov | MOPE |
| **2.** | **C1.K3.IF** | Zmanjševanje poplavne ogroženosti ter zmanjševanje tveganja za druge podnebno pogojene nesreče | M32 | Oddaja naročil za investicije v protipoplavno varnost | MNVP |
| **3.** | **C1.K4.RA** | Reforma organiziranosti javnega potniškega prometa | M54 | Začetek veljavnosti zakona o vzpostavitvi upravljavca integriranega javnega potniškega prometa | MOPE |
| **4.** | **C2.K7.IG** | Modernizacija digitalnega okolja javne uprave | T98 | Število javnih uslužbencev, ki so zaključili usposabljanje na področju digitalnih znanj in spretnosti | MJU |
| **5.** | **C3.K8.IC** | Sofinanciranje projektov za krepitev mednarodne mobilnosti slovenskih raziskovalcev in raziskovalnih organizacij ter za spodbujanje mednarodne vpetosti slovenskih prijaviteljev | T119 | Dokončani projekti mobilnosti in/ali reintegracije slovenskih raziskovalcev | MVZI |
| **6.** | **C3.K12.IF** | Pilotni projekti za reformo visokega šolstva za zelen in odporen prehod | T161 | Dokončan postopek izbora pilotnih projektov za prenovo visokošolskega študijskega procesa | MVZI |
| **7.** | **C3.K12.RC** | Modernizacija srednjega poklicnega in strokovnega izobraževanja vključno z vajeništvom | T162 | Posodobljeni programi poklicnega izobraževanja. | MVI |
| **8.** | **C4.K15.RA** | Vzpostavitev enotne sistemske ureditve na področju dolgotrajne oskrbe | M198 | Začetek veljavnosti podzakonskih aktov Zakona o dolgotrajni oskrbi | MSP |
| **9.** | **C4.K16.IB** | Zagotavljanje javnih najemnih stanovanj | M207 | Oddaja naročil za zagotavljanje javnih najemnih stanovanj | MSP |
| **10.** | **C4.K16.IB** | Zagotavljanje javnih najemnih stanovanj | T208 | Dodatna javna najemna stanovanja | MSP |
| **11.** | **C4.K16.IB** | Zagotavljanje javnih najemnih stanovanj | T209 | Dodatna javna najemna stanovanja | MSP |

## REpowerEU

V okviru prilagoditve Načrta za okrevanje in odpornost se oblikuje novo poglavje REPowerEU.

Cilj pobude REPowerEU je postati energetsko neodvisen od ruskih energentov ter hkrati pospešiti zeleni prehod, s povečanjem rabe obnovljivih virov energije (OVE) v bruto končni porabi energije, izboljšanjem energetske učinkovitosti, pospeševanjem prehoda na promet brez emisij in zmanjšanjem emisij toplogrednih plinov.

Za dosego tega cilja so ključne dodatne zakonodajne spremembe na področju OVE, ki bodo še bolj prispevale k izboljšanju umeščanja proizvodnih naprav na OVE v prostor in k investicijam za povečanje deleža OVE v proizvodnji in končni rabi energije za prehod v podnebno nevtralno družbo. Na področju infrastrukture za alternativna goriva je potrebna dodatna nadgradnja zakonodaje, ki je načrtovana v okviru reforme komponente C1 K4 Trajnostna mobilnost, in sicer tako, da bo mogoče vzpostaviti sistem financiranja in dodeljevanja spodbud za pospešitev brez emisijskega prometa.

**Načrtovane reforme:**

* povečanje energetske učinkovitosti v stavbah in kritični energetski infrastrukturi, razogljičenje gospodarstva, povečanje proizvodnje in uporabe trajnostnega biometana in obnovljivega vodika ali vodika brez fosilov ter povečanje deleža obnovljive energije:

*Pospešiti umeščanje v prostor in dovoljevanje OVE z uveljavitvijo Zakona o uvajanju naprav za proizvodnjo električne energije iz obnovljivih virov energije (ZUNPEOV),*

* obravnava ozkih grl v notranjem in čezmejnem prenosu in distribuciji energije ter podpiranje prometa brez emisij in njegove infrastrukture, vključno z železnico:

*Vzpostavitev učinkovitega sistema za strateško načrtovanje infrastrukture za alternativna goriva, integracijo prometa v elektroenergetski sistem za zaščito in stabilnost energetskega omrežja ter financiranje investicijskih in drugih ukrepov za podporo prometu brez emisij z uveljavitvijo Zakona o infrastrukturi za alternativna goriva in spodbujanju prehoda na alternativna goriva v prometu (ZIAG).*

**Povezani sklopi investicij:**

Na področju povečanja energetske učinkovitosti v stavbah in kritični energetski infrastrukturi, razogljičenje gospodarstva, povečanje proizvodnje in uporabe trajnostnega biometana in obnovljivega vodika ali vodika brez fosilov ter povečanje deleža obnovljive energije:

* spodbujanje prestrukturiranja obstoječih daljinskih sistemov z novimi tehnologijami OVE in
* URE, OVE in razogljičenje v gospodarstvu.

Na področju obravnave ozkih grl v notranjem in čezmejnem prenosu in distribuciji energije ter podpiranje prometa brez emisij in njegove infrastrukture, vključno z železnico:

* krepitev distribucijskega omrežja električne energije in
* infrastruktura za alternativna goriva v prometu in brez emisijska mobilnost.

V okviru načrta REPowerEU so predvideni ukrepi v skupni vrednosti 121,91 milijonov EUR, od tega je 116,91 milijonov EUR na voljo iz rezerve sistema trgovanja z emisijskimi kuponi ter dodatno 5 milijonov EUR iz evropskega sklada za pomoč državam članicam pri spopadanju z negativnimi posledicami izstopa Združenega kraljestva iz EU.

S ciljem celovite obravnave tega področja in doseganja ciljev se ukrepi načrta medsebojno dopolnjujejo z ukrepi, financiranimi iz sredstev EKP 2014-2020 (2023), EKP 2021–2027 in IPE 2021–2027, deloma pa tudi iz REACT-EU in državnega proračuna oziroma lastnih sredstev investitorjev.

**Preglednica 4: Ukrepi REPowerEU**

|  |  |  |  |
| --- | --- | --- | --- |
| **Zap. št.** | **Naziv ukrepa** | **Nosilni organ** | **Vrednost** |
| **(v mio EUR)** |
| 1. | Spodbujanje prestrukturiranja obstoječih daljinskih sistemov z novimi tehnologijami | MOPE | 20 |
| 2. | URE, OVE in razogljičenje v gospodarstvu | MOPE, MGTŠ | 42 |
| 3. | Krepitev distribucijskega omrežja električne energije | MOPE | 20 |
| 4. | Infrastruktura za alternativna goriva v prometu in brezemisijska mobilnost | MOPE | 40 |
|  | **Skupna vrednost ukrepov** | **122** |

# prilogA

Priloga 1: Osnutek izhodišč za novo poglavje načrta REPowerEU